Lugupeetavad    Artishokil on rõõm esitleda oma uue ettevõtmise Artishok TV pilootsaadet! Kuna kunstisaated on televisooniekraanilt kadunud, siis ei ole mõtet neid ka pikalt taganutma jääda. Jällegi - netis on ruumi küllalt!  Artishok TV püüab vastavalt oma võimetele lünka täita ning lindistas esimese asjana üles Tartus toimunud vestlusringi Kunstivaba kuu teemadel. Jutuks tuli eelkõige sealsete galeriide ja muuseumi hakkama saamine majanduslanguse tingimustes, kultuuripoliitika ja kunsti rahastamine laiemalt.    Vestlusringis osalesid Markus Toompere, Margus Kiis, Kaisa Eiche ja Indrek Grigor.  Küsisid Maarin Mürk & Kati Ilves.  Filmisid-monteerisid Toomas Thetloff & Pärt Ojamaa